Vízbe fulladt egy Szardínián nyaraló 15 éves magyar lány, akit egy hullám rántott magával a tengerbe egy szikláról, írta kedd este a Gazzetta di Parma alapján az MTI.

A tragédia a sziget északi partvidékén, a Costa Paradiso partszakaszon, Trinita d'Agultu községben történt kedd délután. Az ANSA olasz hírügynökség jelentése szerint a lány valószínűleg a háborgó tengert nézte, amikor egy hullám átcsapott rajta, és magával rántotta a vízbe.

A lány testét a sassari tűzoltóság egyik helikoptere emelte ki a tengerből. A parton a mentők fél órán át próbálták újraéleszteni, de hiába.